Document ID: 31998R0339

Uredba Komisije (ES) št. 339/98
z dne 11. februarja 1998
o spremembah prilog I, II, III, V, VI, VII, VIII in IX Uredbe Sveta (EGS) št. 3030/93 o skupnih pravilih za uvoz nekaterih tekstilnih izdelkov s poreklom iz tretjih držav
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov s poreklom iz tretjih držav [1], nazadnje spremenjene z Uredbo Komisije (ES) št. 1445/97 [2], in zlasti člena 19 v zvezi s členom 17 Uredbe,
ker so bile v kombinirani nomenklaturi uvedene spremembe, ki so začele veljati 1. januarja 1998;
ker je Svet sprejel Sklep z dne 24. julija 1997 [3] o začasni uporabi sporazuma o trgovini s tekstilnimi izdelki, usklajenega s pogajanji z Nekdanjo jugoslovansko republiko Makedonijo;
ker je sporazum o trgovini s tekstilnimi izdelki, ki jih ne ureja dvostranski sporazum, sklenjen na podlagi MFA, z Ljudsko republiko Kitajsko, ki se je uporabljal z veljavnostjo od 1. januarja 1995 za obdobje dveh let, samodejno podaljšan za zaporedno obdobje enega leta in se bo uporabljal v letu 1998;
ker dodatni protokoli k evropskim sporazumom o trgovini s tekstilnimi izdelki med Skupnostjo in Bolgarijo, Češko republiko, Madžarsko, Poljsko, Romunijo in Slovaško prenehajo veljati 31. decembra 1997;
ker sporazumi z Albanijo, Malto, Marokom, Slovenijo in Tunizijo prenehajo veljati 31. decembra 1997;
ker je Svet sprejel Uredbo (ES) št. 2315/96 z dne 25. novembra 1996 [4], ki vsebuje seznam tekstilnih izdelkov in oblačil, ki jih je treba povezati v GATT 1994 v skladu z drugo fazo Sporazuma o tekstilu in oblačilih od 1. januarja 1998;
ker je treba zaradi zgoraj naštetega spremeniti priloge I, II, III, V, VI, VII, VIII in IX Uredbe (EGS) št. 3030/93 zaradi upoštevanja uvedenih sprememb, ki veljajo za uvoz nekaterih tekstilnih izdelkov s poreklom iz tretjih držav v Skupnost, v skladu s členom 19 Uredbe (EGS) št. 3030/93;
ker so predvideni ukrepi v skladu z mnenjem Odbora za tekstil,
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni:
- Priloga I se nadomesti s Prilogo I te uredbe,
- Priloga II se nadomesti s Prilogo II te uredbe,
- Priloga III se nadomesti s Prilogo III te uredbe,
- Priloga V se nadomesti s Prilogo IV te uredbe,
- Priloga VI se nadomesti s Prilogo V te uredbe,
- Priloga VII se nadomesti s Prilogo VI te uredbe,
- Priloga VIII se nadomesti s Prilogo VII te uredbe,
- Priloga IX se nadomesti s Prilogo VIII te uredbe.
Člen 2
Ta uredba začne veljati dan po objavi v Uradnem listu Evropskih skupnosti.
Uredba je v celoti zavezujoča in se neposredno uporablja v vseh državah članicah.
V Bruslju, 11. februarja 1998

Labels: 1
3
5